cyanic-selkie/wikianc huggingface dataset:
Bayreuth
Bayreuth er en by i den nordlige delen av tyske delstaten Bayern. Denne rolige byen (ca. 70 000 innbyggere) ligger ved elven Roter Main, en sideelv til Main. Bayreuth er hovedstaden i den bayerske regionen Oberfranken.
S. O. S. Selskapsreisen 3
S. O. S. Selskapsreisen 3 er en svensk filmkomedie fra 1988. Filmen er nummer 3 i rekken av filmene Selskapsreisen.
NM i karaoke
NM i karaoke er en norsk nasjonal konkurranse i karaoke. Vinnerne går til VM i karaoke, som arrangeres av det finske selskapet KWC.
S. O. S. Selskapsreisen 3
Handling
Som i de andre filmene har også denne Lasse Åberg som Stig-Helmer og Jon Skolmen som Ole i hovedrollene. Etter et kostymeparty ender Stig-Helmer og Ole på en øygruppe utenfor Stockholm sammen med en masse rike mennesker, og resultatet av dette er selvfølgelig kaos.
Bayreuth
Bayreuths mest kjente innbygger er Richard Wagner som bodde her fra 1872 til sin død i 1883. Wagners villa «Wahnfried» ble bygget med støtte fra kong Ludwig II av Bayern og har blitt omgjort til et Wagner-museum. Nord for Bayreuth ligger Bayreuther Festspielhaus - knyttet til Festspillene i Bayreuth, et operahus laget spesielt for fremføringer av Wagners operaer. Det var her premierene på operaene Der Ring des Nibelungen og Parsifal fant sted. Onde tunger vil ha det til at Wagner valgte Bayreuth fordi han ønsket seg et sted som ikke var kjent for noe annet. Imidlertid henger nok stedsvalget mer sammen med mulighetene for kongelig finansiering.
NM i karaoke
Årets hederspris
Årets hederspris er delt ut fire ganger. Norsk Karaoke fikk i 2017 hedersprisen for sitt lange arbeid som eneste lovlige produsent av norske karaokelåter. I 2018 gikk prisen til Stephen Ackles, Gunnar Nordtømme og Ole Martin Strencbo Mathisen-Rue, for bidrag til masse glede i karaokemiljøet i Oslo. I 2019 gikk prisen til Frode Hellebø for sitt engasjement i ca 30 år for karaoke i Bergen, karaokecruise og måten han jobber for sangere, miljø og karaoke-NM. I 2020 vant Mona Hilton for arbeid med karaoke i Oslo.
Bayreuth
Bayreuths historie går tilbake til ca. 1100. I etterkrigstiden havnet Bayreuth i et litt avisides hjørne langt nordøst i Bayern, klemt inne noen mil fra grensen mot DDR i nord og mot Tsjekkoslovakia i øst. Imidlertid passerte autobahn A9 mellom Berlin og München ved siden av, og idag er dette en sterkt trafikkert vei, akkurat som den var da den først ble bygget på 1930-tallet.
NM i karaoke
Årets karaokested
Prisen for årets karaokested er delt ut fem ganger: Til Haukerudpuben i Sandefjord i 2017 og 2018, Dragen i Fredrikstad i 2019, Øre Villa Kro i Moss i 2020 og The Scotsman i Oslo i 2022.
Årets karaokevert
Leon Harris har vunnet prisen som årets karaokevert to ganger, i 2017 og 2019. Mellom der vant Frode Næsse i 2018. I 2020 og 2022 vant Stavanger-kvinnen Elisabeth Surdal.
Bayreuth
Bayreuth er også kjent for at dikteren Jean Paul (alias Johann Paul Richter) hadde tilhold her.
Den maronittiske kirke
Den maronittiske kirke (eller maronittisk-katolske kirke; maronittiske gresk-katolske kirke) er én av den katolske kirkens 23 særkirker. Kirken følger den antiokenske ritus og bruker syrisk og arabisk som liturgisk språk, men anerkjenner paven som religiøst overhode. Den maronittiske kirke har omtrent 3 100 000 tilhengere, hovedsakelig i Midtøsten, Sør- og Nord-Amerika. Kirken er en av de viktigste religiøse grupper i Libanon, der ca. 30 % av befolkningen er maronitter.
Kirken skriver seg tilbake til St. Maron, som levde omkring 400. Kirken fikk sin begynnelse med den klosterordenen han grunnla. På 600-tallet utviklet maronittene seg til en egen kirke, da de var tilhengere dyoteletismen. På 1100-tallet ble båndene mellom Den maronittiske kirke og pavestolen styrket, og den maronittiske kirke fikk stadfestet full kommunion med Roma.
Kirken har politisk sett spilt en stor rolle i nyere tid. Borgerkrigen på 1900-tallet stod for en stor del mellom den og muslimene. Ifølge nasjonaltraktaten skal Libanons president være maronitt, mens statsministeren skal være sunni-muslim, formannen i parlamentet sjia-muslim og viseformannen druser.
HMS «Sverige» (1915)
HMS «Sverige» var et svensk panserskip. HMS «Sverige» var det første av tre panserskip i klassen av samme navn, de to andre var HMS «Drottning Victoria» og HMS «Gustav V».
Beskrivelse
I 1927 fikk HMS «Sverige» et Hazemeyer våpenkontrollsystem og forbedret ammunisjon økte rekkevidden for 11" kanonene til 25 000 m og 19 000 m for 6" kanonene. Under den andre verdenskrig ble 3" kanonene fjernet og skipet fikk to 2×45 mm, to 2×25 mm kanoner og tre 20 mm kanoner. To av de enkle 6" tårnene ble også byttet ut med to 2×40 mm kanoner og ytterligere en 2×40 mm kanon ble lagt til.
Operativ historie
HMS «Sverige» gav ildstøtte og landsatte finske tropper da Sovjetunionen forsøkte å okkupere Åland i februar 1918, men trakk seg av diplomatiske årsaker da tyske tropper ankom øyen i mars. Under den andre verdenskrig gjorde hun tjeneste som nøytralitetsvakt. I 1947 ble hun tatt ut av vanlig tjeneste og 30. januar 1953 ble hun strøket og solgt for opphogging.
Ralf Schumann
Ralf Schumann (født 10. juni 1962 i Meissen) er en tysk skytter som konkurrerer i 25 m silhuettpistol. Han har vunnet tre OL-gull og er i tillegg verdensmester to ganger i grenen.
Schumann er født i Meissen i Sachsen og begynte med pistolskyting i 1977. Etterhvert ble han trent på det østtyske nasjonale skytesenteret i Suhl i Thüringen. Han har flere ganger blitt årets idrettsmann i Thüringen, og bor nå i Stockheim i Bayern.
Han fikk sitt internasjonale gjennombrudd i årene før Sommer-OL 1988 i Seoul, og var ansett å være den største favoritten. Han ble slått av Afanasijs Kuzmins fra Sovjetunionen (senere Latvia) med 598 mot 597 poeng i den innledende skytingen, og klarte ikke å ta igjen dette i finalen, da Kuzmins skjøt fullt hus, 100 poeng.
Etterpå har skivene blitt endret slik at resultatene nå er langt lavere, men Schumanns hegemoni har bare økt. Han vant VM i 1990 og OL i 1992. Han skjøt 596 poeng flere ganger, før han høynet rekorden til 597 i 1995, og tangerte den i 2000. Etter nok en større regelendring i 2005, satte han igjen verdensrekord, da med 588 poeng, en rekord som senere har blitt tangert av Sergej Alifirenko. Han hadde også verdensrekorden inkluderte finale før 2005 og den olympiske rekorden fra 1996 da han var svært god i 4-sekunders skytingen i finalen.
Siden han har vært forhåndsfavoritt i alle konkurranser han har stilt opp i, har det også blitt oppmerksomhet de gangene han ikke har klart å vinne. Under Sydney OL i 2000 hadde han mulighet til å vinne sin tredje gullmedalje i silhuettpistol, noe ingen hadde klart før ham, men ble bare nummer fem. Resultatene etterpå viste derimot at han ikke var på vei nedover i sin karriere, og under Athen-OL i 2004 tok han endelig sin tredje olympiske gullmedalje etter nok en sterk finale.
Pedro Calderón de la Barca
Pedro Calderón de la Barca y Barreda González de Henao Ruiz de Blasco y Riaño, oftest omtalt som Pedro Calderón de la Barca (født 17. januar 1600 i Madrid, død 25. mai 1681) var en spansk dramatiker fra den spanske gullalderen.
Calderón stammet fra en spansk adelsfamilie og studerte jus i Salamanca. Mellom 1620 og 1622 vant han flere diktekonkurranser i Madrid, og hans dramatiske debutverk Amor, honor y poder ble fremført 29. juni 1623. I løpet av de to neste tiårene skrev Calderón mer enn 70 skuespill. De fleste var verdslige skuespill skrevet for kommersielle teatre.
Etter Lope de Vegas død i 1635 ble Calderón anerkjent som sin tids fremste spanske dramatiker. På 1700-tallet gikk hans ry tilbake, før han ble gjenoppdaget av Goethe, som fikk verkene hans oversatt til tysk. Siden har han vært anerkjent som en av de beste dramatikerne fra barokkens tidsalder.
Medinaen i Tunis
Medinaen i Tunis er et godt bevart gammel bydel i Tunisias hovedstad Tunis. Området ble verdensarvområde i 1979. En medina er en bydel med tett murbebyggelse, som forekommer i flere nordafrikanske land, som regel bygget under den muslimske ekspansjonen på 800-tallet.
Medinaen i Tunis ble bygget under Aghlabiddynastiet, som hersket i et område som delvis tilsvarer det nåværende Tunisia mellom 800 og 909. Sentralpunktet i byen var fra starten av Zitounamoskéen. Byen inneholder om lag 700 historiske bygninger fra islamsk høykultur: palasser, moskéer, mausoleer med mer.
Heidal kirke
Heidal kirke ligger i dalen Heidal, en sidedal til Gudbrandsdalen, i Sel kommune i Innlandet. Heidal ble skilt ut som eget kirkesogn fra Vågå i 1909.
Kirken er oppført i perioden 1937-41, og er en kopi av den gamle som brant i 1933. Heidal kirke er en laftet kirke av tre; en korskirke slik storparten av kirkene i Gudbrandsdalen er. Kirken har om lag 300 sitteplasser. Den har tre galleriet. Orgelet er plassert på galleriet over inngangspartiet. De to andre er utstyrt med benker.
Kirken er rikt utsmykket, i vesentlig grad preget av utskjæringer med akantusranker. Kunstnerne bak treskurden i Heidal kirke, er de lokale treskjærerne Mattias Fjerdinggren, Anders Johnsgard og Paul Sørhaugen, mens Edvard Bakkom fra Vågå skar figurene. Hovedbildet på altertavlen viser den korsfestede Jesus Kristus. Ved siden av korset står Jesu mor Maria og disippelen Johannes. Hovedbildet er flankert av Moses med lovtavlene og Aron i yppersteprestskrud. Øverst på altertavlen finner vi den oppstandne Kristus med seiersfane. Denne fanen er i Heidalskirken malt med hvitt kors på rød bunn, og ikke rødt kors på hvit bunn, som er det vanlige. En kan dermed få inntrykk av at den oppstandne holder en dansk vimpel.
Prekestolen er fullsatt av utskjæringer, det samme gjelder endestykkene på alle kirkebenkene. Takmaleriet under kirkens tårn, viser de fire evangelister, Matteus, Markus, Lukas og Johannes. Over koret er trekanten med øye (symbol) for Gud, malt. Over orgelet finner vi et maleri av to barneengler som blåser i horn.
Kirken, kirkegården, og Bjølstad-kapellet er omkranset av et kraftig, tolags, laftet tømmergjerde med skifertak.
Bjølstad-kapellet
Ved siden av Heidal kirke står Bjølstad-kirken, vanligvis omtalt som Bjølstad-kapellet. Som det fremgår av navnet, har kirken tidligere stått på Bjølstad Gård, et par kilometer nord for kirkestedet i Heidal, men den eldste historie strekker seg helt tilbake til kristningen av Norge. Den første kirken som ble bygget i Heidal, var en liten stavkirke som ble reist på garden Nordre Prestgard, antagelig en gang mellom år 1000 og 1050. Funn av gravsteiner og levninger har vist at her har det også vært kirkegård i gammel tid.
På 1500-tallet ble Prestgardskirken flyttet til Bjølstad Gård. Etterhvert ble kirken for liten, og en ny kirke ble reist på Bjølstad. Denne var laftet, men materialer fra gamlekirken ble også benyttet. Det mest synlige fra den tidligste kirken i dag er de gamle portstolpene, bevarte portaler som skriver seg helt tilbake til 1000-tallet. Portalene har Norges eldste utskjæringer. Da den nye kirken i Heidal, Tabor, ble reist (1754), ble Bjølstad-kirken til overs og stående ubrukt. En periode ble den benyttet som låve, før den ble tatt ned og lagret.
Først i 1962 ble den gamle kirken satt opp igjen, denne gangen ved siden av den nye Heidal kirke. I tillegg til portalstolpene, er andre elementer bevart; så som den gamle prekestolen, et krusifiks, tårnet og klokken. Altertavlen i kapellet, som ble malt av Borgar Hauglid i forbindelse med at kirken ble gjenreist i 1962, viser den oppstandne Kristus med seiersfane. Kirkerommet forøvrig er beskjedent utsmykket. Bjølstad-kapellet har i dag om lag 120 sitteplasser, og brukes til forordnede gudstjenester bare få ganger i året.
Dornier-Walflya
Dornier-Walflya er et området på Laponiahalvøya på Nordaustlandet, Svalbard.
Det var her Roald Amundsens flyekspedisjon til Nordpolen nødlandet på tilbakeveien til Ny-Ålesund med flyet «N 25». Stedet hvor de landet fikk navnet Amundsenodden og området ble navngitt Dornier-Walflya, etter flymodellen Dornier-Wal som ble brukt under ekspedisjonen. Amundsen og de fem andre ekspedisjonsmedlemmene ble reddet av selfangstskuta «Sjøliv» fra Balsfjord.
Towner County
Towner County er et fylke i den amerikanske delstaten Nord-Dakota. Det ligger nord i staten og grenser mot Cavalier County i øst, Ramsey County i sørøst, Benson County i sør, Pierce County i sørvest og mot Rolette County i vest. Det har også grense mot Canada i nord.
Towner Countys totale areal er 2 698 km² hvorav 44 km² er vann. I 2000 hadde fylket 2 876 innbyggere og administrasjonssenteret ligger i byen Cando.
Fylket ble grunnlagt i 1883 og har fått sitt navn etter Oscar M. Towner (1842–1897).
Huseby barneskole
Huseby barneskole er en barneskole som ligger på Saupstad i sør for Trondheim. Barneskolen består av tidligere Kolstad skole og Saupstad skole og ressurssenter. Skolen har i tillegg mottaksgruppe for nyankomne minoritetsspråklige elever på 1.-7. trinn.
Det ble vedtatt bygging av nytt kombinert skolebygg for Huseby ungdomsskole og Huseby barneskole på den gamle tomten til Saupstad skole i Saupstadringen, som sto ferdig høsten 2021. Frem til bygget sto klart ble elevene spredt på to ulike skolebygg i Trondheim, med 1.-4. trinn på Kolstad skole og 5.-7. trinn på et midlertidig bygg på Sverresborg.
Huseby barneskole og Huseby ungdomsskole er sammen med Charlottenlund ungdomsskole og Charlottenlund videregående skole et Universitetskole med NTNU, og har et tegnspråklig grunnskoletilbud for 1.-10. trinn.
Operasjon Nemesis
Operasjon Nemesis («Նեմեսիս» գործողութիւն, Nemesis gortsoghut'iun) var en hemmelig operasjon i regi av den armenske revolusjonære føderasjon (Dashnaktsutyun) i perioden fra 1920 til 1922. Den klarte å ta livet av en rekke tidligere osmanske og aserbajdsjanske politiske og militære ledere som hadde spilt viktige roller under folkemordet på armenerne.
Hazel Reid O’Leary
Hazel Reid O'Leary (født 17. mai 1937 i Newport News, Virginia) var USAs syvende energiminister, fra 1993 til 1997, utnevnt av daværende president Bill Clinton.
Operasjon Nemesis
Shahan Natalie og Armen Garo regnes som operasjonens sentrale planleggere.
Hazel Reid O’Leary
Per 2009 er hun fremdeles den første og eneste kvinne og første og eneste afroamerikaner som har holdt denne posisjonen. Siden 2004 har hun fungert som president for Fisk University, et historisk afroamerikansk college som ligger i Nashville, Tennessee. Reid giftet seg med Carl G. Rollins, Jr, som hun hadde en sønn sammen med, som også fikk navnet Carl. De ble senere skilt. Hun giftet seg med John F. O'Leary som også var politiker, den 24. april 1980. Han døde i 1987. O'Leary jobbet som aktor i New Jersey, og ble senere en partner og revisor i konsulentselskapet Coopers & Lybrand. I løpet av administrasjonen til Jimmy Carter, ble O'Leary utnevnt til assisterende administrator av Federal Energy Administration. I 1993 nominerte president Bill Clinton O'Leary til energiminister.
Operasjon Nemesis
Operasjon Nemesis var oppkalt etter den greske gudinne for guddommelig gjengjeldelse/hevn, Nemesis.
Irland under Sommer-OL 1928
Irland under Sommer-OL 1928. 27 sportsutøvere fra Irland deltok under Sommer-OL 1928 i Amsterdam. Irland, som deltok for andre gang i et OL, kom på delt 24.-plass med en gullmedalje, nasjonens første medalje i et OL.
Christopher Clarke
Christopher Clarke (født 25. januar 1990 i London) er en engelsk sprinter.
Karriere
Ved junior-VM i friidrett 2006 vant han bronse på 4 x 400 meter stafett, sammen Grant Baker, Kris Robertson og Martyn Rooney. Året etter vant han gull på 400 meter ved ungdoms-VM 2007 i Tsjekkia.
I 2009 vant han to gull ved Junior-EM i friidrett i Serbia. Individuelt vant han gull på 400 meter, med ny personlig rekord på 45,59. I tillegg deltok han på det britiske laget som vant gull på 4 x 400 meter stafett, sammen med Louis Persent, Ross McDonald og Nathan Wake.
I hans første VM som senior, ved VM i friidrett innendørs 2010 i Doha, fikk han nok en stafettbronse på 4 x 400 meter. Denne gangen løp han sammen Conrad Williams, Nigel Levine og Richard Buck. Samme år fikk det britiske laget sølv på 4 x 400 meter ved Lag-EM i friidrett 2010 (Super League) i Bergen. De andre på laget var Conrad Williams, Richard Buck og Michael Bingham.
Han deltok på 4 x 400 meter stafett ved VM i friidrett 2011, men her kom det britiske laget på 7.-plass.
Leven Rambin
Leven Alice Rambin (født 17. mai 1990 i Houston, Texas) er en amerikansk skuespillerinne.
Chingola
Historie
Chingola ble etablert i 1943, en del tiår seinere enn de andre byene i Copperbelt. Byen ble etablert i forbindelse med at Nchanga Open Pit ble åpnet.
Leven Rambin
Rambin frekventerte ofte i såpeserien All My Children fra 2004 til 2008, i rollene som halvsøstrene Ava Benton og Lily Montgomery. Hun har dessuten hatt gjesteroller i TV-serier som Terminator: The Sarah Connor Chronicles, Private Practice, Grey's Anatomy, CSI: Miami og One Tree Hill.
Chingola
Geografi
Chingola ligger vest i provinsen Copperbelt. Byen ligger på 1366 moh.
Golf
Nchanga golfbane er en vakker og godt vedlikehold golfbane.
Gruve
Det er mulig å besøke dagbruddene, de underjordiske anleggene krever spesiell skriftlig anbefaling.
Jernbane
Chingola er knyttet til det zambiske jernbanenettet via hovedlinjen fra KItwe. Det er kun godstransport.
Kylie: La La La
Kylie: La La La er en bildebok utgitt av australske sangeren Kylie Minogue. Tittelen på boken kommer fra en linje gjorde berømt i hennes hitsingel «Can't Get You Out of My Head». Dette er ikke en tradisjonell biografi, men heller en billedlig biografi som er en fotografisk titt på stilisering av Kylies karriere. Boken har mange bilder, for det meste uttak fra tidligere fotoskyter. William Baker skrev mesteparten av teksten i boka, men mange seksjoner inkluderer håndskrevne avsnitt av Kylie.
Pocketbok-utgave
La La La var fullstendig omskapt for pocketbok-publikasjonen. Denne versjonen inneholdt nye bilder og en nytt forside. Boken ble oppdatert til å inkludere detaljer om hennes turne KylieFever2002, som fant sted etter utgivelsen av den første utgaven.
Gymnastikkhjul
Gymnastikkhjul, ofte kalt gymhjul, er en type gymnastikk som stammer fra Tyskland der utøveren utfører ulike akrobatiske øvelser i og på et stort hjul, eller som et avsprang ut av hjulet. Det konkurreres i denne idretten, men den er også brukt i sirkus.
Teaterkrigen
Teaterkrigen (engelsk The War of the Theatres) betegner en strid eller en kontrovers som foregikk i sent elisabethansk teater. Thomas Dekker kalte striden for Poetomachia.
Gymnastikkhjul
Det konkurreres i tre øvelser:
Teaterkrigen
På grunn av et faktisk forbud mot satire i trykt prosa og poesi i 1599, det såkalte «biskopenes forbud», hadde satiren intet annet utløp enn på teaterscenen. Den resulterende kontroversen som skjedde i tidsrommet 1599 og 1602 i England og involverte dramatikeren Ben Jonson på den ene siden og hans rivaler John Marston og Thomas Dekker (med Thomas Middleton som en tilhørende medkjemper) på den andre siden. Den rollen som William Shakespeare spilte i konflikten, om enn noen, har lenge vært et diskusjonsemne blant litteraturforskerne.
Nils Svärd
Nils Svärd (født 10. juli 1908, død 6. august 2001) var en svensk langrennsløper som konkurrerte på 1930-tallet. Han representerte Frösö IF (Östersund).
Teaterkrigen
De omdiskuterte fakta i hendelsen gir det påfølgende skjema:
Gymnastikkhjul
Historie
Gymnastikkhjulet ble oppfunnet i 1925, av Otto Feick i Schönau an der Brend, og han kalte oppfinnelsen «Rhönrad». Han var jernbanearbeider, og sønn av en smed. Han lagde ulike varianter, men i dag konkurreres det i kun én variant. Den første konkurransen i gymnastikkhjul ble arrangert i 1930, og ved sommer-OL 1936 ble sporten vist fram under åpningsseremonien. Sporten ble opptatt i det tyske turnforbundet i 1959, og det første tyske mesterskapet ble arrangert året etter. Det første offisielle europamesterskapet ble arrangert i 1990. Det internasjonale gymnastikkhjulforbundet (Internationaler Rhönradturnverband - IRV) ble etablert i 1995, og senere samme år ble det første verdensmesterskapet arrangert.
Nils Svärd
Han ble født i Vagled på øya Frösön (Jämtland), og døde i Östersund. Han vant sitt første DM (distriktsmesterskap) i en alder av 21 år, på 30 km. I samme DM kom han på 2.-plass på 50 km.
Meritter
Under Vinter-OL 1932 lå han på 4.-plass på 50 km inntil noen km fra mål, men brakk skien, slik at han falt tilbake på resultatlisten.
Teaterkrigen
Jonson og Marston kom senere til en forsoning, og faktisk samarbeidet med George Chapman på stykket Eastward Hoe i 1605. Dette stykket fornærmet kong Jakob I av England med sin antiskotske satire (denne delen av tilsynelatende skrevet av Marston); mens Marston unngikk å bli arrestert endte både Jonson og Chapman i fengsel.
Gymnastikkhjul
Selve hjulet
Hjulet er satt sammen av to PVC-belagte stålringer, med flere stenger på tvers, som både holder stålringene sammen og brukes til å støtte seg. To av stengene har små brett for å stå på, der man også kan bruke reimer for å feste føttene til brettene. To av stengene har håndtak, og to av stengene har ikke håndtak. I tillegg er det to håndtak på selve ringene.
Konkurranser
VM i gymnastikkhjul er arrangert følgende år:
Regine Normann
Serine Regine Normann (1867–1939) var en norsk forfatter. Hun var den første kjente kvinnelige forfatteren fra Nord-Norge. Hennes forfatterskap omfatter 18 bøker – både sosialrealistiske og historiske romaner, korte fortellinger og en barnebok, nordlandsagn og kunsteventyr. Hun var styremedlem i Den norske Forfatterforening fra 1913 til 1932 og var god venninne med forfatterne Sigrid Undset, Nini Roll Anker og Barbra Ring.
Sammen med sin andre ektemann, forfatteren Tryggve Andersen, var hun kjent i kunstnerkretser for sine litterære selskaper i Stensgaten i Kristiania. Regine Normann er i dag mest kjent for sine to samlinger med kunsteventyr fra 1925 og 1926, som flere ganger er gjenutgitt med tittelen Ringelihorn, siste gang i 2017 til hennes 150-årsdag.
Livsløp
Serine Regine Normann ble født i 1867 på gården Mårsund i Bø i Vesterålen. Hennes foreldre var Tina Amalia Lockert og skolelærar Mikkel Normann. Fire år gammel ble hun farløs, og hennes mor ble sittende tilbake med fem barn under 8 år. Serine Regine ble bortsatt til slektninger utenfor Harstad. Hun flyttet tilbake til Mårsund 11 år gammel, men bodde hos morbror, fordi mora hennes hadde giftet seg på nytt og flyttet fra gården. Etter konfirmasjonen arbeidet Serine Regine en periode på prestegården i Bø som guvernante for prestens barn. Hun havnet, bare 17 år gammel, i et ulykkelig ekteskap med den 21 år eldre klokkeren og læreren Peder Johnsen.
Lærerinne og forfatterinne i Kristiania
Hennes første roman Krabvaag ble utgitt i 1905. Det var selveste Henrik Ibsen som støttet hennes første manus, skrevet i skjul under det første ekteskapet i Vesterålen, slik at honoraret for utgivelsen gav henne muligheten til å betale skilsmissen.
Etter hvert kom Regine Normann inn i Oslos forfatterkretser og ble en viktig stemme i samfunnsdebatten. Hun ble medlem av Den norske Forfatterforening i 1906, der hun var styremedlem fra 1913 til 1932. Hun publiserte i forskjellige aviser, ikke bare litterære tekster, men også debattekster. På denne måten viste hun allerede i 1917 som en av de forste stor innsats for bevaringen av polarskipet Fram.
Regine Normann sa selv at hun hadde to livsverk, både som forfatter og lærer. Frem til pensjonen i 1932 hadde hun en fulltidsjobb som lærer ved Sofienberg skole. Hun var en elsket og respektert lærer som var kjent som eventyrforteller. To av hennes romaner er lagt til Kristiania og tar opp problematikken knyttet til kvinners yrkesmessige selvrealisering.
Hun var med i Kirke- og undervisningsdepartementets rådgivende komité for skoleboksamlinger fra den ble opprettet i 1915 til 1936 da skoleboksamlinger ble en realitet. Hun var dessuten blant de første som oppdaget potensialet for skolekringkasting.
Stensgate 3
Regine Normann var berømt for sin nordnorske gjestfrihet, hun likte å skjemme bort sine gjester med hjemmelaget mat. På lille julaften var det tradisjon å kose seg med god mat hos Regine i Stensgate 3.
Like før Regine Normann flyttet tilbake til Nord-Norge i 1939, fikk hun brev fra en av sine venninner, Sigrid Undset, som skrev: "Og takk for alt i disse årene vi har kjent hverandre og har vært sammen av og til. Jeg kommer til å savne dig, og savne det elskelige tilfluktstedet i Stensgate 3 så ofte jeg tenker på deg, og det blir nok ikke sjelden".
Forbindelser til Nord-Norge
Regine Normann bodde og virket riktignok i hovedstaden i flere tiår, men hun hadde alltid tette bånd nordover. I skoleferien reiste hun med jevne mellomrom til Vesterålen for å besøke sin mor og andre slektninger, og flere ganger fikk hun stipend for studiereiser nordpå.
Vesterålens natur og den nordnorske folketradisjonen ble en inspirasjon for store deler av hennes verk. Åtte romaner, vel halvparten av novellene hennes og omtrent alle eventyrene og sagnene er bygd på nordnorsk stoff. Derfor blir Regine Normann som oftest betegnet som heimstaddikter, en tittel som har til følge at man kan lett overse de store menneskelige temaer hennes tekster berører og utdyper.
I juni 1939 flyttet Regine Normann fra Oslo til sin fars gård på Steinsland i Skånland kommune der hennes bror levde. Men bare noen uker senere ble hun syk, og hun døde 14. august 1939. Hun ble begravd på Skånland kirkegård i Evenskjer.
Mads Ousdal
Mads Ousdal (født 8. desember 1970 i Oslo) er en norsk skuespiller som siden 2000 har vært ansatt ved Nationaltheatret. I perioden 2004–2006 var han del av den kunstneriske ledelsen ved Torshovteatret. Han er sønn av skuespiller Sverre Anker Ousdal og ballettdanseren Bodil Ousdal
Som barneskuespiller var han med i TV-serien Vill, Villere, Villaveien i 1985, som et barn i «Badefamilien».
Ousdal har spilt rollen som Finn Jerven i alle Radioteaterets hørespill om Knut Gribb. I 2002 spilte han Simon Templar i hørespillet Helgenen leker med ilden.
Teaterkrigen
Denne teaterkrigen er sannsynligvis hva som er referert til i Shakespeares Hamlet i en scene mellom Hamlet, Rosencrantz og Guildenstern:
Mads Ousdal
På idrettsgallaen 2011 ble han avslørt som personen som skal leve som Petter Northug i to måneder. Ousdal er godt knyttet til langrennsidretten, og er selv en god skiløper, også hans datter Elsa er en sterk løper for Lyn ski.
I 2009 vant Ousdal Heddaprisen for beste mannlige hovedrolle, for rollen som Ivan i Brødrene Karamasov på Nationaltheatret.
Somrene 2014 og 2015 spilte han Peer Gynt ved Gålåvatnet, med samboeren Heidi Ruud Ellingsen i rollen som Solveig. De to spilte senere sammen i den norske versjonen av musikalen Mary Poppins på Folketeateret i Oslo.
I mars 2016 ble han nominert for beste hovedrolle under Los Angeles Short Film Festival for sin rolle som «Jonas» i kortfilmen Sandslottet (engelsk tittel: Sandcastle).
Teaterkrigen
Forskere har vært uenige over det sanne vesen og omfanget av rivaliseringen i denne teaterstriden. Noen har sett på det som en konkurranse mellom ulike teaterselskap enn mellom enkelte forfattere, men dette synet er i mindretall. Det har også blitt foreslått at forfatterne som var involvert hadde ikke noe seriøst fiendskap og tvert i mot beundret hverandre, og at hele «krigen» bare var et promoterende stunt, en «planlagt... krangel for bekjentgjøre hverandre som litterære figurer og for profitt». De fleste litteraturforskere se teaterkrigen som en blanding av personlig rivalisering og smålighet med en alvorlig kunstnerisk interesse – «et redskap for aggressivt å uttrykke motsetninger.. i litterær teori... [en] grunnleggende filosofisk debatt om statusen for litteraturen og dramatisk forfatterskap».
Regine Normann
Utmerkelser
For sitt forfatterskap og sitt kulturelle arbeid ble Regine Normann tildelt flere ordener:
Forfatterskap
Regine Normanns forfatterskap kan deles inn i tre faser når det gjelder sjangertrekk og tematisk innhold.
Den første fasen, 1905–1908, omfatter to samtidsromaner, Krabvaag og Stængt (1908), samt en samling fortellinger, Bortsat (1906). I denne første fasen av forfatterskapet kan man i hennes tekster lett gjenkjenne momenter fra hennes egen livshistorie i Vesterålen.
Den andre fasen av forfatterskapet, 1910–1921, omfatter syv romaner, en barnebok og en antologi. Her varierer temaer og sted. To romaner foregår i hovedstaden og handler om en lærerinnes konflikt mellom yrkesutfoldelse og ekteskap. To historiske romaner er plassert i Vesterålen. Tre samtidsromaner tar opp kvinnens stilling i ekteskapet og samfunnet, samt religiøs problematikk.
I den tredje fasen av forfatterskapet, 1922–1934, gav Regine Normann ut seks bøker med korte fortellinger, eventyr og sagn. Hun forlot realismen og romanformatet og gikk over til fantastisk diktning. Hun utnyttet sin kompetanse om nordnorsk folkeeventyr, men det hun skrev var kunsteventyr man kunne sammenligne med verker av Hans Christian Andersen.
Regine Normann kom i kontakt med eventyrskatten gjennom sitt yrke allerede som lærer i Vesterålen og hun utviklet sine eventyr i møte med skolebarn. Flere av hennes eventyr utspiller seg i et nordnorsk landskap og er preget av nordnorsk mentalitet og verdensbilde. De vonde maktene vi møter hos Regine Normann virker farligere enn dem vi kjenner fra P. Chr. Asbjørnsen og Jørgen Moe. Følelsene er sterkere, og det står mer på spill. Heltene er som oftest barn. Omskapingsmotivet er kjent fra mange eventyr, men hos Regine Normann kan en person bli omskapt til et dyr fra den nordnorske fauna, som for eksempel ørn, ravn eller oter. Gjennom sin eventyrdiktning har Regine Normann utvidet forståelsen for sin egen landsdel, og vist at “det norske“ er mer komplekst og variert enn mange kanskje har forestilt seg.
Stiftelsen Regine Normann
Stiftelsen Regine Normann med kontor i Bø, Vesterålen, ble opprettet i 2001 og har som formål å gjøre forfatterens liv og forfatterskap allment kjent. Nyutgivelser av hennes verk er et ledd i dette arbeidet som baseres på frivillighet. Stiftelsen har ingen ansatte.
Utstilling på Bø Museum
Bø Museum, som er en del av stiftelsen Museum Nord, har en permanent utstilling viet Regine Normanns liv og virke.
Reginedagan
Festivalen Reginedagan arrangeres årlig siden 2000 i Bø i Vesterålen i slutten av juli, rundt hennes bursdag. Festivalen omfatter konserter, åpen gård, teaterforestilling, vandring til Sinahula, fagseminar, litterær salong og festkveld.
Blå plakett i Oslo
Hennes hjem i Stensgate 3 i Oslo ble merket med en blå plakett av Oslo Byes Vel tirsdag 22. august 2017. Regine Normanns skilt ble finansiert ved kronerulling på bidra.no knyttet til hennes 150-årsdag.
Pjatigorsk
Pjatigorsk (russisk: Пятиго́рск) er en by i Stavropol kraj i Russland. Den ligger ved elva Podkumok, rundt 150 km sørøst for Stavropol. Innbyggertall: 140 559 (folketelling 2002), 129 500 (folketelling 1989).
Regine Normann
Fly, skip, forelesningssal og gate
En forlesningssal på hovedcampus på Nord universitet i Bodø og en gate i Bodø er oppkalt etter henne.
Pjatigorsk
Navnet Pjatigorsk betyr «fem fjell» på russisk, og har navnet fra de fem toppene i Besjtau (som også betyr «fem fjell» på de tyrkiske språkene i Kaukasus. Byen ble grunnlagt i 1780, og har vært en kurbadby med mineralvannskilder siden 1803.
Historie
Den første gang mineralkildene blir nevnt i historiske kilder er i opptegnelsene til den arabiske oppdagelsesreisende fra 1300-tallet, Ibn Battuta. Vitenskapelig interesse for dem ble først vist av tsar Peter I, men informasjonen som ble innsamlet på hans ekspedisjon har siden gått tapt. Interessen ble vekket igjen på sluttet av 1700-tallet, da den første russiske bosetningen ble grunnlagt – festningen Konstantinogorskaja, som ble bygget ved Masjukfjellet i 1780.
De verdifulle kaukasiske mineralkildene førte til at det ble bygget et feriested her i 1803, og de første studiene av vannets medisinske egenskaper begynte etter dette. Den 24. april undertegnet Aleksander I et dekret som gjorde mineralvannskildene til statlig eiendom. Mange bosetninger ble dannet ved kildene. Den første bosetningen var Gorjatsjevodsk (nå en del av Pjatigorsk) ved foten av Masjukfjellet, deretter Kislovodsk, Jessentuki og Zjeleznovodsk.
Økonomi og næringsliv
Næringslivet i Pjatigorsk er hovedsakelig orientert mot mineralvannskildene og kurbadene ved dem. Det finnes også en næringsmiddelindustri (et slakteri, et vintapperi, et meieri og et bryggeri), tekstilindustri, en skofabrikk og en teppefabrikk, maskinindustri og metallarbeid, en kjemisk fabrikk og en keramikkfabrikk (TEMP Ceramics) som har spesialisert seg på porselen og keramiske gaveartikler som samovarer, figuriner, vaser og dekorative keramiske veggpaneler.
Bubble and squeak
Andre betydninger
Bubble and squeak er også cockney rimslang for Greek («greker»).
Engelsk frokost
Engelsk frokost (eng. Full English breakfast) er et tradisjonelt morgenmåltid fra England. Måltidet tilbys gjerne til turister som kost i hoteller, pensjonater og vertshus, men det har også en viktig stilling i engelskmennenes oppfatning av morgenmat.
I nyere tid er det forholdsvis sjelden blant engelskmenn å spise en tradisjonell engelsk frokost hver dag. Maten er temmelig fet, og det stadig økende antall helsebevisste engelskmenn anser engelsk frokost som et måltid for spesielle anledninger. Engelskmennenes dagligdagse frokost består nå gjerne av et raskt måltid med frokostblanding og/eller ristet brød (toast) med marmelade. Grapefrukt er også svært vanlig. Lørdag eller søndag morgen er det imidlertid alminnelig å nyte en tradisjonell engelsk frokost i ro og mak. På institusjoner hvor man får servert mat, som skoler, universiteter og aldershjem, er det ikke uvanlig at man har full engelsk frokost to-tre ganger i uken og enklere frokost de andre dagene.
Ingrediensene i engelsk frokost varierer med geografi og smak, og er ikke enestående for England. Skotsk, walisisk og irsk frokost deler mange av kjennetegnene og ingrediensene. Hovedelementene er egg og bacon, men for å kunne kalles engelsk frokost behøves flere ingredienser. Til frokosten serveres appelsinjuice og te, og eventuelt kaffe.
Egg og bacon blir vanligvis stekt, men grillet bacon og posjerte egg eller eggerøre er alternativer. Noen av de andre ingrediensene som kan inngå i en engelsk frokost er:
Eksterne lenker
Full breakfast
Cavalier County
Cavalier County er et fylke i den amerikanske delstaten Nord-Dakota. Det ligger i den nordøstlige delen av staten og grenser mot Pembina County i øst, Walsh County i sørøst Ramsey County i sør og mot Towner County i vest. Det har også grense mot Canada i nord.
Cavalier Countys totale areal er 3 911 km² hvorav 56 km² er vann. I 2000 hadde fylket 4 831 innbyggere og administrasjonssenteret ligger i byen Langdon som også er fylkets største by.
Carl-Henning Wijkmark
Carl-Henning Wijkmark (født 1934 i Stockholm i Sverige, død 4. september 2020 samme sted) var en svensk forfatter, oversetter og litteraturkritiker.
Bakgrunn
Wijkmark kom fra en akademikerfamilie. Hans far var doktor i teologi, og hans mor var lærer. Han var halvbror til Kerstin Bernadotte.
Beredskapstroppen
Beredskapstroppen (kallesignal «Delta») er den norske politi- og lensmannsetatens spesialtrente innsatsstyrke mot terrorisme, gisselsituasjoner, samt vanskeligere, væpnede oppdrag, både innenlands og utenlands. Styrken på ca 120-150 personer er underlagt Oslo politidistrikt. Pr. februar 2022 har ingen kvinner vært medlem av troppen.
Sanger (album)
Sanger er et livealbum utgitt av Åge Aleksandersen i 1990.
Carl-Henning Wijkmark
Bakgrunn
I 1957 avsluttet han sin bachelor i filosofi i Lund, og i 1967 ble han doktor i filosofi i Stockholm. Han studerte dessuten filosofi og litteraturvitenskap ved Ludwig-Maximilians-universitetet i München.
Beredskapstroppen
Tjenestemennene er oppsatt med døgnkontinuerlig, uniformert bilpatruljering i Oslo politidistrikt, men de har også en landsdekkende bistandsfunksjon overfor de andre politidistriktene. Halvparten av tjenestetiden i Beredskapstroppen går med til trening og øvelser.
Carl-Henning Wijkmark
Karriere
Fra 1968 til 1970 arbeidet han som underviser ved Stockholms universitet og ved Statens biblioteksskole.
Beredskapstroppen
Organisering
Beredskapstroppen utdannes innen en rekke spesialiserte områder. Det være seg for eksempel polititaktikk, antiterror, skyting, akuttmedisin, eskorte og kjøreopplæring. Troppen spesialiserer seg blant annet på dykking og aksjoner i maritimt miljø, entring av bygninger, skarpskyting, sprengning og «stille entring». Øvelsene foregår ofte sammen med tilsvarende utenlandske avdelinger og Forsvarets spesialstyrker, blant annet Forsvarets spesialkommando (FSK).
Carl-Henning Wijkmark
Karriere
Han bodde lenge i Tyskland og Frankrike, der han arbeidet som litteraturkritiker og radioessayist inntil han i 1970-årene viet seg helt til prosaskrivningen. Som oversetter har Wijkmark blant annet oversatt Friedrich Nietzsche og Walter Benjamin.
Beredskapstroppen
Historie
Beredskapstroppen ble dannet i 1975 som en erstatning for den tidligere «Østlandstroppen». Tanken var å spre mannskap med operativitet over hele landet. Senere ble troppen samlet i Oslo og offisielt dannet og erklært operativ 11. januar 1976.
Carl-Henning Wijkmark
Karriere
I 1972 hadde Wijkmark sin litterære debut med romanen Jägarna på Karinhall, som handler om et dekadent jaktselskap som holder til på slottet Karinhall utenfor Berlin mens de olympiske leker avholdes i storbyen. Den tyske nazilederen Hermann Göring er selskapets vert, og jegerne bedriver blant annet spionasje og avholder orgier.
Beredskapstroppen
Historie
Bakgrunnen for dannelsen var kriminalitetsutviklingen i Norge og utlandet. Ungdomsopptøyer, flykapringer og gisseltakinger var noen av de viktigste grunnene. Et viktig, konkret eksempel på dette var München-massakren under OL i 1972.
Carl-Henning Wijkmark
Karriere
Wijkmark vant flere litteraturpriser, blant annet Doblougprisen i 1986 og Augustprisen i 2007. Sistnevnte fikk han for sin roman Stundande natten, som handler om tre menn som er innlagt på sykehus og venter på å dø. Andre romaner er Dressinen, 1983, og Vi ses igen i nästa dröm, 2013. I Dressinen stiller Wijkmark spørsmålet om hva det vil si å være menneske. Romanen handler om en prest som begir seg på en reise med tre aper for å avsløre «the missing link» mellom aper og mennesker. I Vi ses igen i nästa dröm farer en professor vill i en kjeller og befinner seg plutselig tilbake i 1920-årenes Sverige.
Beredskapstroppen
Historie
Blant profilerte oppdrag beredskapstroppen har deltatt i er gisselsituasjonen på Torp i 1994, NOKAS-ranet i 2004 og terroraksjonen på Utøya i 2011. BT satte også en stopper for et ransforsøk på en verditransport på Kråkmofjellet i Hamarøy i 1996 hvor de løsnet skudd mot en flyktende raner. Politiets aksjon medførte i ettertid en debatt om deres bruk av våpen, da en av ranerne ble skutt mens han flyktet fra stedet. Konklusjonen ble imidlertid at ranerne var så farlige at de ikke kunne unnslippe stedet.
Carl-Henning Wijkmark
Karriere
Wijkmark beskjeftiget seg i flere årtier med døden som emne, og han forholdt seg sterkt kritisk overfor aktiv dødshjelp. Han behandlet forskjellige humanitære, politiske og sosiale spørsmål i sine verker. Hans romaner var gjerne inspirert av omveltninger eller kriger i Tyskland, Finland, Sverige eller Algerie, og handler ofte om hvordan menneskers liv og skjebne påvirkes av disse.
Rondo amoroso
«Rondo amoroso», opus 14, nr. 7, er et stykke for piano av Harald Sæverud fra 1939, og det er en av hans aller mest populære komposisjoner. Sæverud laget også en versjon for orkester (opus 14A, nr. 7).
Bakgrunn
«Rondo amoroso» er det syvende og siste stykket i samlingen Syv lette stykker for klaver, opus 14 fra 1939. Sæverud tilegnet stykket sin mor, som et unnskyld for «alle sine revestreker». Sæveruds barn kalte komposisjonen «Bedrøveten». Sæverud selv ga det tilnavnet «Ville blomster på en barnegrav».
Ifølge komponisten ble stykket til gjennom en dialog mellom ham selv og sønnen Sveinung som i 1939 var fire år gammel. Sæverud satt og lekte med en sørgmodig melodi på klaveret mens Sveinung satt på gulvet og lyttet. Da spør Sveinung: «Er du bedrøvet far?» «Ja, jeg er bedrøvet» svarer faren. «Er det fordi Sveinung har rivet (revet avisene)?» spurte sønnen skyldbetynget. «Ja, derfor er det» svarer faren og spiller den sørgmodige melodien om igjen. «Jeg skal ikke rive mer» sier sønnen, og faren slår over på en ny og lysere melodi. Slik fortsatte komposisjonen å vokse fram gjennom dialogen mellom far og sønn. Sæverud uttalte senere at han selv aldri hadde klart å skrive stykket, men at «et barn hadde funnet nøklen til [hans] 'melodigjemme'»
Sæverud kan også ha hentet inspirasjon til komposisjonen fra fuglesangen til gulspurven. Melodien starter med en tone som blir repetert elleve ganger. Dette finner man igjen i trillene til den lille fuglen, som var en flittig gjest på Siljustøl:
Kort tid etter at pianoversjonen var komponert laget Sæverud en versjon for lite orkester: 1 obo, 1 fagott og strykere. Denne versjonen fikk opusnummeret 14A, nr. 7, og det var denne versjonen av «Rondo amoroso» som først ble uroppført. Uroppførelsen fant sted i mars 1941 av Musikselskabet «Harmonien» dirigert av komponisten selv. Pianoversjonen ble uroppført på en konsert i Bergen den 27. mai 1943 av den unge pianisten Anne Sofi Grung.
«Rondo amoroso» har oppnådd stor popularitet og har blitt innspilt en rekke ganger. Det har også funnet veien til andre musikkgenre og blitt fremført av artister som Øystein Sunde og Jan Garbarek.
Beredskapstroppen
Historie
Beredskapstroppen har tatt hånd om flykapringshendelser i perioden 1985-97, blant annet i 1996 hvor to iranske brødre væpnet med håndgranat kapret et fly og tvang det til Oslo. Alle episodene endte uten dramatikk.
I nyere tid har Beredskapstroppen rykket ut på mange oppdrag mot den økende gjengkriminaliteten i Oslo og de har beslaglagt en del ulovlige våpen som AK-47 og AG3 som er våpen brukt under NOKAS-ranet i 2004.
Internasjonale operasjoner
Det er kjent at personell fra beredskapstroppen har deltatt i internasjonale FN-oppdrag som en del av en flernasjonal politienhet kalt «Team Six» siden 1999, og det er antatt at Beredskapstroppen har personell i enheten til enhver tid. I Kosovo har Beredskapstroppen og Team Six utført flere høyrisikoarrestasjoner.
Terrorangrepet 22. juli 2011
Beredskapstroppen deltok i sikring av Oslo under anslagene 22. juli 2011 og under pågripelsen av terroristen på Utøya. Etter pågripelsen utførte personell fra beredskapstroppen avansert førstehjelp på ungdommer med alvorlige skuddskader.
Det ble kritikk mot politiet i etterkant fordi de kom sent fram til åstedet. Politiet innrømmer også at de ikke valgte korteste vei til Utøya, men kjørte en omvei på nesten 3 kilometer med gummibåten, som hadde mannskap fra Beredskapstroppen og Nordre Buskerud politidistrikt om bord. Båten begynte å ta inn vann og fikk derfor motorstopp etter kort tid på den 3,6 kilometer lange strekningen sørover mot Utøya. Til slutt måtte det to hurtiggående private båter til for å hjelpe politiet over. Politiet hadde bevisst valgt å sette seg i båten et godt stykke nord for kaia i Utvika. Avstanden fra småbåthavnen over til Utøya er bare om lag 675 meter.
Beredskapstroppens kritikk av 22. juli kommisjonen
I boken På vår vakt – Beretninger fra politiets beredskapstropp (2017) tilbakeviser operatørene flere av punktene i 22. juli-kommisjonens rapport, av det de mener var faktiske feil og metodiske mangler.
I rapporten fra kommisjonen hevdes det at den rådende oppfatningen «på taktisk nivå» var at det var én gjerningsperson.
Samtlige av de 20 operatørene som er intervjuet i boken, gav uttrykk for at deres forståelse av situasjonen var som dette: Tre til fem gjerningsmenn med automatvåpen, som var ute etter å gjøre mest mulig skade og som kom til å gjøre kraftig motstand når beredskapstroppen gikk til aksjon. Samt muligens utplasserte IEDer (improviserte eksplosiver).
Beredskapstroppens aksjonsleder på Utøya mente at det var «nokså åpenbart» at han visste hvilken situasjonsforståelse de hadde. Om deres forståelse hadde vært at det kun fantes én gjerningsperson på øyen hadde aksjonen artet seg annerledes: Da skulle de fått helsepersonell ut umiddelbart og startet behandling og evakuering.
Daværende sjef for Beredskapstroppen uttalte at dette viste at kommisjonen ikke hadde den kompetansen den skulle ha til å vurdere hva som skjer i en akutt krise.
Våpen
Styrken er opplært i forskjellige våpentyper, men benytter C8 som standardvåpen. Våpnene som brukes eller har vært i bruk i Beredskapstroppen er:
Båter
Beredskapstroppen har i dag tre aksjonsbåter, det vil si hurtiggående RIB-båter som er spesielt konstruert for bruk i spesialoperasjoner, primært bording/tracing. Aksjonsbåtene er levert av Goldfish Boat AS, og er trolig basert på deres M12 modell. De ser også ut til å være utstyrt med tre motorer av typen Mercury Varado á 350 eller 400HK hver, noe som vil gi dem en cruisefart på rundt 45knop og en toppfart på mellom 70-80 knop.
Lufttransport
Når det gjelder lufttransport, så benytter Beredskapstroppen seg av Forsvarets Bell 412 helikoptre, i tillegg til Politiets helikoptertjeneste og deres tre nye AW169 helikoptre. Ifra disse kan de blant annet bruke teknikken «fastrope» hvor de firer seg ned mot bakken med tau (fast-roping).
Biler
Beredskapstroppen benytter seg av pansret Toyota Landcruiser V8 som aksjonsbil. De har den i flere forskjellige varianter, både med muligheten til å ha taktisk stige på taket, men også kun med en luke i taket. Lignende bilene til Heimevernets Innsatsstyrker og Forsvarets Spesialstyrker.
Beredskapstroppen benytter seg også av Mercedes GL, BMW X5 (Uniformert og sivil utgave), og Mercedes GL63 sivil utgave som patruljebil.
Annet utstyr
Styrken bruker bl.a. hjelmer av typen Busch AMP-1 TP som kan påmonteres et skuddbeskyttende visir. Tidligere har man også benyttet Ops Core FAST (tilsvarende Hærens) og MSA KFS hjelmer.
Som vern mot ABC-våpen bruker Beredskapstroppen en gassmasketype med lukket system. De bruker en heldekkende vernedress mot kjemiske våpen. De bruker også måleutstyr til å detektere forskjellige gasstyper og kan i tillegg tilpasse verneutstyr etter risiko.
Beredskapstroppens dykkere bruker også et lukket system i dykking, kalt rebreather. Rebreathere gjør at man kan være under vann over lengre tid, siden luften man puster ut resirkuleres. Tradisjonelle åpne systemer slipper ut luften man puster ut, noe som fører til at man kan bli oppdaget på overflaten på grunn av boblene.
Høgskolesenteret i Vestfold
Høgskolesenteret i Vestfold ble opprettet i Horten i 1991 ved sammenslåing av Tønsberg Maritime Høgskole og Horten ingeniørhøgskole.
Senteret inngikk i 1994 i Høgskolen i Vestfold; en fusjon mellom Høgskolesenteret, Vestfold sykepleierhøgskole og Eik lærerhøgskole.